Създаваме смисъл в живота си чрез разказването на истории.
ВСИЧКО ЗАПОЧНА ОТДАВНА
КОНСТАНС У АКТРИСА
Още преди филмите хората разказват истории около лагерния огън.
Така се обичаме един друг и израстваме като общност.
Мисля, че Wаrner Вros притежава всички инструменти
и технологии, с които разполагаме,
и ги използва за разказване на тези истории,
които са от съществено значение за това, което означава да си човек.
WАRNER ВRОTHERS
Wаrner Вros трансформира разказването на истории повече от 100 години.
Изправено пред революцията на безпрецедентни технологии,
нови корпоративни условия и революционна културна промяна...
И МЕН СЪЩО
...студиото ще поведе индустрията в дигиталната ера.
Визуалните ефекти преминават през огромен растеж
и имаме възможност да правим неща,
немислими преди.
Няма да бъда отблъсната, откъсната или отстранена.
Не мисля, че има нещо по-важно
от това хората да виждат собствените си истории.
Това е най-голямото признание.
Жените повече няма да мълчат!
Ще помогнем на много момичета да се почувстват овластени,
способни и реализиращи мечтите си.
Но през всички тектонски промени във времето
тече 100-годишният ангажимент
към създателите-визионери и смелите автентични истории.
Ще демонстрираме нови перспективи,
имаме силата и знанието да го направим.
Не става въпрос за режисьори, които да правят каквото си искат,
а да имаш инструмент за създаване на нещо,
което се надяваш публиката да не е виждала преди.
ГЕНЕЗИС
Да продължаваш да възпитаваш, забавляваш и просветляваш идните поколения.
Като разказвач си отговорен
за образите и историите, които разказваш.
Очевидно е означавало нещо за основателите на това студио.
Това ми харесва в Wаrner Вros
и неговата мисия.
Да извиси човечността чрез разказване на истории.
По дяволите, ще участвам.
100 ГОДИНИ WАRNER ВRОS: МАГИЧНО СЪТВОРЕНИЕ И ГОЛЕМИЯТ ВЗРИВ
Пет, четири, три, две, едно!
Когато топката се спуска за Новата 2000 година,
светът посреща зората на новото хилядолетие
и раждането на Дигиталната ера.
Възходът на интернет
отприщва вълна от нови бизнес възможности
и предизвиква златна треска от инвестиции в уеб пространството.
Но от всички нови дигитални гиганти, предвождащи интернет-революцията,
никой не е по-голям от Аmericа Оnline.
ИМАТЕ ПОЩА 1998
Имате поща.
Решена да стане най-голямата медийна империя в света
и разполагаща с много пари,
АОL насочва вниманието си към Time Wаrner
и осъществява най-голямото корпоративно сливане в историята.
Не мисля, че е преувеличено да се каже, че това наистина е исторически момент,
време, в което трансформираме пейзажа на медиите и комуникациите.
Когато е обявена сделката,
Wаrner Вros издига група от нови лидери,
които да навигират компанията в променящия се медиен пейзаж.
Един ден ми се обади Боб Дейли.
Попита ме: "Седнал ли си?"
АЛЪН ХОРН ИЗП. ДИРЕКТОР
Казах му: "Боб, още лежа, защото е шест часа сутринта".
Той продължи: "Забравих. В Ню Йорк."
После каза: "С Тери се оттегляме.
Бихме искали Бари Майър да поеме работата на Боб Дейли като председател.
Искаме ти да дойдеш на мястото на Тери Семел."
БОБ ДЕЙЛИ - АЛЪН ХОРН БАРИ МАЙЪР - ТЕРИ СЕМЕЛ
Алън Хорн започва работа с Дейли и Семел през 1996 година,
след като неговата компания Cаstle Rock Entertаinment
е закупена от Time Wаrner.
Wаrner Вros беше елитът, доминантата, най-доброто в бранша,
така че идеята да я управляваме с Бари Майър беше много вълнуваща.
В студиото съм от 1971 година...
БАРИ МАЙЪР ИЗП. ДИРЕКТОР
...това прави... Колко? 25 години.
Майър влиза в Wаrner Вros като бизнес мениджър
и се издига в йерархията на телевизионното подразделение,
преди да поеме поста на върха.
Когато станах изпълнителен директор,
вече се чувствах достатъчно квалифициран.
Чувствах, че Боб и Тери са свършили чудесна работа
и за нас беше важно да продължим наследството
и да задържим студиото на челното място
на кино-общността.
Но Хорн и Майер ги чака трънлив път.
Добре дошли.
С корпорация майка, която иска да задържи американците у дома и онлайн,
целта на Wаrner Вros е точно обратната.
Да вдигне хората от диваните и да ги вкара в киносалоните.
Когато започнах, казах: "Искам да снимам мащабни филми с потенциал за продължения".
Чувствах, че това са филмите, които ще доведат до успеха на компанията.
Трябва да дадем на зрителя
причина да седне и да гледа филма на голям екран.
Визията на Хорн ще се реализира от детска книга,
написана от неизвестна британска учителка.
Тя още не беше публикувана в Съединените щати,
а във Великобритания бе излязла току-що.
Първата книга за Хари Потър бе открита от Дейвид Хеймън,
мениджър продукция, който работеше за нас в Лондон.
Стилът бе толкова жизнен,
човек можеше да се асоциира с героите...
ДЕЙВИД ХЕЙМЪН ПРОДУЦЕНТ
...светът толкова богато описан с въображение.
История, която почувствах близка.
Кой не би искал да отиде в магическо училище като "Хогуортс"?
Тъмна и сложна сага за подрастващи деца,
развиваща се в магически британски пансион,
в която Wаrner Вros вижда потенциал
за революция в семейните забавления
и купува правата над недовършената поредица на писателката Дж. К. Роулинг.
ХАРИ ПОТЪР И ЗАТВОРНИКЪТ ОТ АЗКАБАН
Книгите излязоха и станаха световен бестселър.
Три, две, едно...
Изведнъж решението да се направи филм по "Хари Потър"
се оказа очевидно.
Предизвикателството, разбира се, беше да се покаже на публиката нещо,
което тя вече обича под формата на книга.
Ако не го хареса, наистина няма да го хареса.
Изпитвахме огромен ужас...
КРИС КЪЛЪМБЪС РЕЖИСЬОР, "ХАРИ ПОТЪР"
...защото това беше най-известната книга по това време.
Ако се прецаках, щях да убия франчайза.
Режисьорът зад семейни класики като "Сам вкъщи" и "Госпожа Даутфайър"
Крис Кълъмбъс е избран заради своята уникална способност да работи с деца.
Но Кълъмбъс никога не е работил по фентъзи франчайз
от такъв мащаб.
Снимането на първия филм беше плашещо изживяване,
защото първият филм определя насоката
за всеки следващ.
Отлетях до Шотландия, за да се срещна с Дж. К. Роулинг.
Тя каза: "Опиши ми визията си за филма".
Отговорих й: "Първият трябва да е лековат, почти като приказка,
в която Хари е поканен в света на 'Хогуортс',
и ние се влюбваме в него.
Но във втория всичко става по-мрачно
и докато стигнем до 'Затворника от Азкабан',
нещата трябва да са наистина тъмни и сложни."
Не знаех как ще реагира.
А тя каза: "Точно така виждам и аз филма".
Едно, две, три, камера!
Спомням си, че първият филм беше: "Как да направим всичко това?"
ДАНИЕЛ РАДКЛИФ АКТЬОР, ХАРИ ПОТЪР
Как да се направи Хагрид или как да се направи куидичът.
Не знаехме как да направим всяко нещо.
ВИЗУАЛНИ ЕФЕКТИ
Новите технологии позволяват на Кълъмбъс и неговия екип
да постигнат невиждани дотогава визуални ефекти,
които изглеждат като истинска магия.
Ти си магьосник, Хари.
Дори като дете осъзнавах сложността на "Хари Потър".
"Работя с най-добрите хора в света,
които се чудят как да създадат тези неща."
Бях напълно изумен от мащаба
и визуалните ефекти, както и от историята.
И се влюбих в нея.
Открих една много сложна вселена.
Спомням си, че с Алън летяхме за Лондон
да изгледаме първата версия
и когато филмът свърши,
двамата станахме и просто се прегърнахме.
Първият филм за Хари Потър става критично важен боксофис успех
и създава световен франчайз,
който ще трансформира индустрията
и заплени едно цяло поколение.
Хората не искаха само да изгледат филма и да се приберат вкъщи.
Искаха да се почувстват част от тези места.
Да създадат огромни общности около нещата, които всички обичат.
Това показа, че франчайзът е безкрайно ценен.
С потенциала на "Хари Потър", който е само в началото си,
изглежда така, сякаш Wаrner Вros е разгадало тайната на франчайз-успеха.
Но триумфът на студиото не може да прикрие сътресенията
в новия АОL Time Wаrner.
Имахме различни цели.
С хората от АОL се чувствах така,
сякаш искаха да вдигнат акциите, да продадат, вземат парите и продължат.
Вдигни приходите максимално на каквато и да е цена.
Това не бе начинът, по който управлявахме компанията.
Две много различни култури се опитваха да работят заедно,
в което нямаше смисъл от самото начало.
По това време се спука дот-ком балонът.
Нови предупреждения за падащи корпоративни печалби
свалят Дау Джоунс с 292 точки.
Насдак губи 109.
Изведнъж оценката на АОL не беше това, което беше.
ТОВА Е АОL, ПРИЯТЕЛИ
Ужасна, ужасна сделка.
Струваше ми много пари. Струваше на всички много пари.
Бяха мрачни времена.
АОL СЪКРАЩАВА ОЩЕ 1700 СЛУЖИТЕЛИ
Повтаряше се до втръсване...
ПИТЪР РОТ ИЗПЪЛНИТЕЛЕН ДИРЕКТОР
...и бе описана като една от най-лошите
бизнес сделки в историята.
АОL РЕКОРДНА ЗАГУБА ? 99 МИЛИАРДА
Със спада на акциите на Time Wаrner
бремето да опази потъващия кораб
пада на раменете на студиото,
по-специално на едно подразделение -
телевизия Wаrner Вros.
Когато дойдох в Wаrner Вros,
най-важната цел
беше да се привлече нова плеяда
от най-добрите, най-запленяващите, най-талантливите продуценти в телевизията.
Наеми правилните хора и се махни от пътя им,
остави ги да си вършат работата.
В новата си роля Питър Рот залага на нестандартни творци,
които да разширят границите на телевизията.
Дадоха ми много сценарии,
за повечето от които не ми пукаше.
В един от тях обаче - "Западното крило", се влюбих.
Вдигнах телефона, обадих се на Арън Соркин
и му казах: "Арън, искам да знаеш,
че този сценарий е изключителен.
Но трябва да ти призная обаче,
че в историята на телевизията
никога не е имало хитов политически сериал за Вашингтон."
Нямаше причина някой да реши,
че този сериал ще е различен.
Имаше много проучвания, които NВC ми показаха,
че когато питаш хората дали искат да гледат шоу за политика,
отговарят: "Категорично не".
Но това, че преди не се е получавало,
не означава, че няма да се получи сега.
И заснет по толкова великолепен начин?
Защо не?
Седми дубъл.
Ритъмът на писане на Арън е специфичен.
Не всеки може да се справи.
- Джош ще излезе ли? - Не.
- Така ли? - Да.
- Знам, че ти е приятел. - Такъв е.
- Колдуел каза ли... - Били, няма да говоря за това.
Този...
Когато се опиташ да го миксираш, е наистина насечен.
Ако го гледаш отстрани, е все едно си в театъра.
Затова Томи Шлами, който режисира пилотния епизод,
намери решението -
да го раздвижим.
Не убивай вестоносеца, Лео.
Защо не, Бони?
- Пет минути? - Добре.
Самото движение ще помогне за ритъма.
Превърна се в нещо много специално в ръцете на Томи.
Трябва да работим с тези хора.
Ти пък откога стана толкова наперен...
- Знам. - Ал Колдуел е добър човек.
Ал Колдуел не беше там.
Казвам ти да вземеш всички от християнската десница,
да ги хвърлиш на една голяма купчина и да им сложиш надпис "Глупаци".
Буквално подскочих на първата динамична сцена
и казах: "Боже мой, това е като от Скорсезе!"
Беше толкова красиво написано, толкова завладяващо.
Точно такава идеализирана версия на Белия дом
отчаяно имахме нужда да видим.
Има обещание, което ще поискам от всеки, който работи тук.
Никога не се съмнявай,
че малка група умни и решени граждани могат да променят света.
Знаеш ли защо?
Защото винаги е било така?
Обадиха ни се много, много хора, които са били на държавна служба,
че са изгледали "Западното крило".
Той вкара нещо в телевизията,
което мисля, че никога не е било показвано преди.
Не мисля, че може да се отрече, че форматът "едночасова драма"
се издигна със "Западното крило".
Идеята бе, че телевизията може да съперничи на това,
което гледаме на големия екран.
Сериали като "Западното крило" са част
от това, което сега приемаме за апогей на телевизията.
МОМИЧЕТАТА ГИЛМОР 2000-2007
Не изглеждаш достатъчно голяма, за да имаш дъщеря.
А ти не приличаш на дъщеря.
Това може би е много мило от твоя страна.
ТРЕТА СМЯНА 1999-2005
В началото на 21-ви век
телевизията е в творчески ренесанс,
познат като Златния век на телевизията...
САМОТНО ДЪРВО НА ХЪЛМА
Миналото не е бъдещето ти.
Много си готин.
ВЕРОНИКА МАРС 2004-2007/2019
...с определящи жанра нови хитове на Wаrner Вros.
СМОЛВИЛ 2001-2011
Истинските ти родители не са точно оттук.
Хайде, движение!
СПЕШНО ОТДЕЛЕНИЕ 1994-2009
Докато най-емблематичните феномени на студиото оглавяват рейтингите...
ПРИЯТЕЛИ 1994-2004
Ние печелим!
...през този период на телевизията на Wаrner Вros
започват кариерите на някои от най-големите звезди на епохата,
в това число на красавеца от "Спешно отделение" Джордж Клуни.
Бяха пет магични години в "Спешно отделение",
но когато договорът ми изтече,
не исках да го подновявам, защото вече снимах филми
и печелех достатъчно за доста добър живот.
За всеки филм, който правех, статията започваше с:
"Той няма да стане филмова звезда".
По онова време имаше голяма стигма между телевизията и кинофилмите.
Възходът на Клуни до филмова звезда не е успех "от днес за утре",
дори след като изиграва една от най-ценените роли в Холивуд.
БАТМАН И РОБИН 1997
Здравей, Фрийз. Аз съм Батман.
"Батман и Робин" беше голяма, голяма издънка,
и критиката го попиля.
Изведнъж, защото си човек, който е участвал във филм,
те оценяват на базата на филма.
Съсипват те заради филм, за който си мислил:
"Аз само играя в него".
Трябваше да променя начина, по който мисля за работата си:
"Щом ме обвиняват заради филма, тогава по-добре...
да избирам по-добри филми".
ПЕРФЕКТНАТА БУРЯ 2000
Ела ми, кучко!
"Перфектната буря" беше голям успех.
Той нямаше нищо общо с мен. Филм за една голяма вълна.
Но си казах: "Толкова гадости чух заради 'Батман и Робин',
ще приема всички похвали за този".
След като става доходоносно лице,
Клуни използва връзките си в Wаrner Вros,
за да промени имиджа на съвременната филмова звезда.
БАНДАТА НА ОУШЪН 2001
Никога не е правено преди.
Ще трябва планиране и голям екип.
След като създава продуцентска компания с режисьора Стивън Содърбърг,
дуото залага на съвременна интерпретация
на една класика на Wаrner Вros - "Бандата на Оушън".
"Оушън" беше филм, който не мислех, че Стивън ще заснеме,
защото той беше независим творец.
Но той ми каза: "Знам как да го направя.
Трябва да го напълним с големи звезди."
Ползвате групова отстъпка или нещо такова?
Дръж се да не паднеш.
Казиното винаги печели.
Освен ако не заложиш много, когато ти се падне идеалната ръка,
и тогава ти побеждаваш казиното.
Упражнявал си тази реч.
Малко. Да не звучи пресилено?
Не, добре беше. Хареса ми.
Боксофис-успехът на "Бандата на Оушън"
го прави хит, който ражда хитове за Wаrner Вros за години напред.
Но Клуни се възползва от добрата си позиция в студиото
за нещо по-лично.
Опитвахме се да правим "един за нас, един за тях".
Сделката беше честна. Клинт е правил така:
"Правя голям касов филм, оставяте ме да направя един малък мой."
ЛЕКА НОЩ И КЪСМЕТ 2005
Не трябва да бъркаме несъгласието с нелоялност.
Не може да защитаваме свободата в чужбина, а да я загърбваме у дома.
Както зад, така и пред камерата...
СИРИАНА 2005
...Клуни се заема да обогатява наследството на студиото
със социално-осъзнато кино.
- Защо ме разследват, Фред? - Оттегли се.
ДОБРИЯТ ГЕРМАНЕЦ 2007
Това са филми, които говорят за сериозни проблеми,
а Wаrner Вros бе готово да рискува.
Връзките с хора като Джордж Клуни са критично важни за студиото.
Ако връзката е добра,
тези много талантливи хора се връщат,
затова е полезно да имаш проект, който да им хареса.
Ликвидираха ги, Майкъл.
МАЙКЪЛ КЛЕЙТЪН 2007
Всички малки семейни ферми.
"Майкъл Клейтън" е труден за правене филм.
Не е лесен за преглъщане.
Бях много ядосан, когато написах този филм.
ТОНИ ГИЛРОЙ СЦЕНАРИСТ, РЕЖИСЬОР
Той се базира на истински случай.
Описва момента, в който хората решават да постъпят неправилно.
Трябва да кажа,
че когато седнахме с хората от Wаrner Вros,
те казаха: "Ще вбесиш някои хора".
А ние ги попитахме: "Какво означава това за вас?"
А те: "На кого му пука? Да действаме."
Не съм човекът, когото убиваш.
Аз съм този, когото купуваш.
Толкова ли си сляпа, че не виждаш какъв съм?
Винаги в сърцето ми ще има място за Wаrner Вros,
защото почувствах, че са много смели
във времена, в които не беше лесно да си смел.
АРГО 2012
Преследването на смислени истории от страна на Клуни в Wаrner Вros
достига своята кулминация през 2012 година с филма "Арго".
Първоначално аз щях да играя ролята.
Щяхме да го започваме и тогава се обади Бен.
Той тъкмо беше направил няколко филма,
които бяха наистина добри.
И ми каза: "Искам да го режисирам".
Аз казах: "Страхотно".
Той: "Но искам и ролята".
А аз: "Мамицата му".
Искам да ми помогнеш да направя фалшив филм.
Искаш да дойда в Холивуд и да се държа като важна клечка.
- Да. - Без да правя нищо?
- Да. - Ще бъда страхотен.
Насочи сценария в различна посока от нашата.
Нашата версия на "Арго" беше по-забавна.
Но той каза: "Мисля, че тук има повече напрежение".
- Каква ти е работата във филма? - Продуцент.
Помощник-продуцент. Кой е последният ти филм?
Как е бащиното ти име?
- Леон. - Застреляй го. Той е шпионин.
Смяташ ли, че малката ти история ще издържи
срещу пистолет, опрян в главите ни?
Мисля, че моята история е единственото, което стои между теб и пистолета.
Отменят операцията.
Ще я проведа.
- Не ти решаваш. - Еднопосочно огледало.
Ще се случи!
Свърши чудесна работа и спечели "Най-добър филм".
Да гледате добри филми на големия екран,
такива, за които не е гарантирано, че ще успеят,
е много трудно.
Не искам да плюя по филмите франчайзи,
защото ги харесвам и мисля, че са полезни за нас,
но не може да бъдат за сметка на филмите, които те определят,
и се надявам, че те ще намерят пътя към съществуването си.
През дигиталната ера Wаrner Вros успява да стои
от двете страни на филмовото разделение...
ОТ ДРУГАТА СТРАНА 2006
Никой нищо не ти дава.
Трябва сам да си го вземеш.
НЕСЛОМИМ 2009
...и балансира между артистично дръзки и приемани от критиката заглавия...
Сега е моментът да изградим нацията си.
Здравейте, приятели.
МАТРИЦАТА: ПРЕЗАРЕЖДАНЕ 2003
...и рекордни хитове с продължения, които не спират да печелят.
ХОБИТ: ПУЩИНАКЪТ НА СМОГ 2013
Врагът се готви за война.
Но един амбициозен нов автор в студиото има визия за филм,
който да надскочи тази дихотомия.
Усещах все по-голямо разделение между сериозната драма
и големите блокбъстъри, които използваха компютърни ефекти.
Винаги съм мразел това разделение, защото като режисьор чувствам,
че трябва да се опитваш да разрушиш тези граници,
да създадеш нещо, което се надяваш публиката да не е виждала преди.
КРИСТОФЪР НОЛЪН СЦЕНАРИСТ, РЕЖИСЬОР
След като превзема бранша със своя умопомрачаващ филм "Мементо",
режисьорът Кристофър Нолън се установява в Wаrner Вros
със своя трилър-ноар от 2002 година "Опасно безсъние".
Искаш да ме впечатлиш ли, Финч?
Хванал си грешния човек.
Но младият творец ще се утвърди
с помощта на най-емблематичния отмъстител на студиото,
който е готов за преоткриване.
С Батман бяха стигнали до етап,
в който предишните образи във франчайза донякъде се бяха изчерпили
и не знаеха какво искат да правят с него.
Когато Тим Бъртън пое героя,
той създаде невероятен свят,
в който се разгръща невероятен герой.
Но не се бе случила другата версия,
в която позволяваш на Батман да продължава да е невероятен герой,
но се опитваш да го сложиш в относително реалистичен свят.
Това беше моята идея пред Wаrner Вros -
да създадем реалистично усещане
в кинематографичния свят.
ЧЕРНИЯТ РИЦАР
Помислих си: "Този човек има идея за Батман.
Много, много добра."
Мисля, че английският му акцент помогна.
Той винаги дава 10 точки интелигентност в повече
пред слушателите ти.
Имахме страхотна среща с него и той беше толкова впечатляващ,
че се задействахме.
Запленено на идеята на Нолън да вкара Батман в реалния свят,
Wаrner Вros предава кормилото на един от най-ценните си герои
и осигурява бюджет, по-голям от всичко, с което Нолън е работил преди.
В "Батман в началото" най-страшното нещо бе мащабът
и как ще покажем невероятните гледки.
ЧАРЛЗ РОУВЪН ПРОДУЦЕНТ
Крис винаги е обичал да прави филми,
които да накарат публиката да се почувства така,
сякаш може да докосне видяното.
Той искаше да го постигне с максимално използване
на сцени в реалния свят.
Опитах се да постигна мащаба и реалистичността
на екшън филмите, а не просто на комиксите.
Постигнахме много с миниатюрни макети.
Снимахме на реални места.
Обиколихме света с филмите.
С идеята, че в известен смисъл Батман не е супергерой.
Обичам да се шегувам, че неговата суперсила е богатството,
че може да купува и сглобява разни неща,
които да използва в борбата срещу престъпността.
БАТМАН В НАЧАЛОТО 2005
Е, какво мислиш?
Има ли я в черно?
Няма нищо магическо в героя.
Това го прави реален.
На теория всеки един от нас може да е Батман.
Какво си ти, по дяволите?
Аз съм Батман.
Крис му придаде достоверност, която ме накара да го приема
не като герой от комикс.
Чувствах го... Чувствах го истински.
"Батман в началото" пренаписва историята за произхода на супергероя,
но Нолън откарва визията си по-надалеч...
със злодей, който е нетипичен за жанра.
ЧЕРНИЯТ РИЦАР 2008
След като създадохме този съвременен по-реалистичен свят,
искахме да разберем какъв може да е Жокера в него.
Което не те убива, те прави...
по-странен.
От всичко, което може да се каже
за всеки супергеройски филм отпреди това,
нищо не доближава
криминалния трилър подход на Крис Нолън.
Една от най-хубавите филмови поредици,
един от най-добрите франчайзи,
очевидно един от най-добрите филми за супергерои
на Wаrner Вros.
БАТМАН ПРОДЪЛЖАВА ДА ЧУПИ РЕКОРДИ
"Черният рицар" става най-касовият филм за 2008 година,
но истинското му наследство надскача боксофиса.
"Черният рицар" постигна културен резонанс
и решихме, че може да получим номинация за Оскар
със супергерой, но не стана.
Следващата година
Академията повиши броя на номинациите на десет
и чух, че това било "Правилото на Черния рицар".
Кристофър Нолън създава
ново движение в едромащабното кино.
Защо е важно да сънуваме?
ГЕНЕЗИС 2010
В сънищата ми все още сме заедно.
Заснехме много на сцените тук. На Сцена 16, по-конкретно.
Това е най-голямата сцена в Холивуд, най-високата,
която е повдигната за по-голяма височина на тавана.
Тук заснехме японския замък,
чиито прозорци са избити от водни струи.
През следващото десетилетие в Wаrner Вros той ще подтиква жанра
до по-високи, по-лични постижения...
ЧЕРНИЯТ РИЦАР:ВЪЗРАЖДАНЕ 2012
...и ще предефинира какво е "блокбъстър".
Независимо дали с "Черният рицар",
или с шансовете ни за междузвездно пътуване...
ИНТЕРСТЕЛАР 2014
...каквото и да е, той иска да даде на идеята
възможно най-кинематографичния образ и рамка,
за да разкаже завладяваща история.
ДЮНКЕРК 2017
Изключително важно е
отделните гласове да бъдат подпомагани от студийната система.
ТЕНЕТ 2020
Чувствах се много обгрижван
и наистина се насладих на усещането за сигурност
в това опитно студио.
Машина, която може да понесе творческите ми импулси.
Беше огромна привилегия да работя в тази система.
Докато Wаrner Вros продължава
да работи с някои от най-големите имена в бизнеса,
има едно място, където всяка знаменитост иска да бъде.
- Седем, шест, пет... - Напрежението...
- Готова ли си? - Четири, три, две,
- едно... - Рой, отвори.
Шоуто на Елън Дедженерис.
Със списъка си на най-големите звезди на Холивуд
Елън властва над дневните шоута почти 20 години.
- Справяте се доста добре. - Аха.
Но преди да заговори на малко име с всички в Америка,
Елън е далеч от това свое влияние.
Много хора не мислеха, че ще се получи.
Много хора смятаха, че само домакините са вкъщи през деня...
ЕЛЪН ДЕДЖЕНЕРИС ВОДЕЩ
...гладят... сещаш се... в престилки
и няма да гледат лесбийка през деня.
Разбира се, това ме вбеси и ядоса,
защото не са гледали лесбийка и вечерта, така че...
Нямаше време за мен. Нямаше време за лесбийки по телевизията.
TIME ДА, АЗ СЪМ ГЕЙ
Елън Дедженерис пише телевизионна история през 1997 година,
когато си признава, че е гей, в своето шоу "Елън".
Разкрива тайната си пред терапевт в шоуто,
изигран от Опра Уинфри.
Дори не се подвоумих.
Елън попита, а аз казах: "Да".
ОПРА УИНФРИ АКТРИСА
Чак след като го направих,
осъзнах: "Това беше много, много голяма работа".
КАНАЛЪТ ПРЕКРАТЯВА "ЕЛЪН"
Не искаме да се парадира с гейския и лесбийския начин на живот
в американските домове.
Това беше през 90-те
и не бяхме виждали шоу с гей водещ.
ОТ КИЛЕРА ДО МАЗЕТО: АВC СПИРА "ЕЛЪН"
Бях "прокажена" и никой не ме наемаше.
Няколко години по-късно,
когато дойде времето "Шоуто на Роузи О'Донъл" да слезе от ефир,
Wаrner Вros се нуждаеше от нов водещ на шоу.
За мейнстрийм дневно токшоу
да имаш комик-лесбийка за водещ
беше огромен риск от страна на Wаrner Вros.
След като се съгласих да правя шоуто,
на Wаrner Вros им беше трудно да го продаде.
Спомням си най-често срещаната забележка.
Мениджърите на каналите казваха:
"Тя не псува. Не се държи мръснишки."
А аз казах: "Ебаси, колко сте прави".
Имаше много хора, които мислеха, че няма да се получи.
Ето я и нея. Елън Дедженерис!
Тотално грешаха.
Добре, това са офисите ми в Wаrner Вros.
Много е вълнуващо, защото се случват много неща.
Мога да правя всичко, което поискам.
Дж. Клуни.
Коя харесваш?
Тази ме кара да се чудя за какво се тревожи.
Или "дали дъхът ми"... Сещаш се, когато правиш...
- Да. - ...ето така. Да.
Дай ми ментов бонбон.
Камък да хвърлиш, ще удариш човек в лицето.
Просто хвърляш...
- Боже мой! - Джулия Луи-Драйфус!
- Какво беше това? - Извинявай.
- Какво беше това, Елън? - Извинявай.
"Шоуто на Елън Дедженерис", 19 сезона.
Има си причини за това.
Ключовата дума за Елън беше "забавно".
Фактът, че започва всеки епизод с танц.
Кара те да се смееш. Кара те да се чувстваш добре.
Шоуто е приятната част от деня ти.
Прекарайте малко време с Елън.
Благодарна съм, че успях да постигна нещо,
да дам лице и глас
на хората, които се чувстват самотни и не са представени по телевизията.
Тайната на страхотното токшоу
е способността да бъдеш 100% себе си,
а публиката търси точно това.
Елън намери начин да бъде все по-истинска.
Докато Елън завладява светлата част на деня,
нов жанр се намества в праймтайма.
Боже мой.
Телевизия без сценарий.
В началото на 21-ви век
Wаrner Вros стана пионер с шоу, създаващо нов жанр -
"Ергенът".
Ами ако направим шоу,
в което мъж търси любовта на живота си
измежду 25 прекрасни жени,
всяка една от които иска да бъде негова съпруга?
Ако се замислите, това е еманацията на "принца на бял кон".
Да посрещнем нашия нов ерген...
Емоционална алтернатива на състезанията от онова време,
премиерата на "Ергенът" през 2002 година
създава феномена "романтично реалити".
Шоуто се разрастваше ли, разрастваше,
не само тук в Съединените щати, но буквално по целия свят.
Хората искат да видят истински хора.
Да подкрепят една любовна история.
"Ергенът" полага началото
на цяло телевизионно подразделение, което следва поп културата...
ГЛАСЪТ 2011-
Да!
...и оценява обикновените хора.
МАЛКИТЕ ГОЛЕМИ 2016-2020
И виолината има струни, и цигулката има струни.
Момче, ти си мой човек!
Чакам година и половина да разбера кои са прабаба ми и прадядо ми.
КОЙ СИ МИСЛИШ, ЧЕ СИ?
- Хайде! - И аз ли да дойда? Божичко.
ШОУТО НА ДЖЕНИФЪР ХЪДЗЪН 2022-
Това е "Хари Потър: Турнир на домовете!"
Телевизията започва да прелива от ново съдържание
и Wаrner Вros залага на изпитан и откровен формат.
Комедийното шоу.
Помислих си: "Кого да повикам,
за да промени нашия пазарен дял в комедията?"
На първо място в списъка ми през 1999 година беше Чък Лори.
Сключих четиригодишна сделка, най-скъпата
в историята на телевизията за създател на комедийно шоу.
Беше ужасно.
Имах четиригодишна сделка, а в продължение на три години не спирах да се дъня.
Като влезех в столовата,
никой от шефовете не си вдигаше погледа от салатата, за да ме погледне.
И буквално в последната половин година...
Заех се с проекта, който се превърна в "Двама мъже и половина".
Претапицирал си дивана. Харесваше ми повече, както си беше.
На петна?
Всяко едно от тези петна си имаше история.
Модерен прочит на "Странната двойка",
в "Двама мъже и половина" участва Чарли Шийн
в ролята на купонясващ плейбой
с вкус към двусмислиците.
Чарли до базовия лагер. Мога да видя върха.
Но през 2007 година Чък Лори се натъква...
ТЕОРИЯ ЗА ГОЛЕМИЯ ВЗРИВ
...на идея, която ще промени смисъла на думата "готин".
БИЛ ПРЕЙДИ СЪАВТОР
Всичко започна с Бил Прейди, който през 80-те години
беше компютърен програмист в Ню Йорк
и ми разказа за едни хора, с които е работил, които били брилянтни,
но напълно дисфункционални.
Гении, които могат да изрецитират "пи" до 80-ия знак,
но не могат да говорят с жени.
Просто онемяват.
Спомням си как казах: "Бил, това е нашето шоу. Тези хора!"
Ти можеш да започнеш да сортираш протони и неутрони,
докато аз сглобявам въглеродни атоми.
Нещото, което научихме, беше, че зрителите гледат на момчетата като на деца.
Базинга!
Защото са наивни и с детински характери.
О, не!
Ето затова исках да имаме среща за костюмите.
И не искат човек около себе си,
който може да е враждебен или да не му пука за тях.
Искате ли да пишем думи на клингонски?
Кейли привнесе в ролята чудесен майчински елемент.
Тя е учудена от тях, понякога объркана,
но винаги мила.
Наистина впечатляващо.
И аз имам дъска. Ако харесваш дъски, това е моята.
Мисля, че момчетата се чувстват отчуждени от останалия свят,
от културата като цяло.
Тяхното решение за тази откъснатост е,
че са заедно.
Създават общност от самите себе си.
КОМИК-КОН
Посетихме "Комик-Кон" онова лято и беше само за правостоящи.
Нямаше как да не дойда.
Имаше хора, които се разплакаха, когато видяха тези актьори,
сякаш са "Бийтълс". Казах си:
"В шоуто се случва нещо напълно неочаквано".
"Теория за Големия взрив" смеси много неща,
които бяха актуални за поп културата в момента.
Възходът на Комик-Кон и фенклубовете
се превърна в нещо много повече от ниша,
в нещо, което е част от поп културата
и общия вкус.
Това беше лицето и същността на "Теория за Големия взрив",
и те прегърнаха идеята.
"Двама мъже и половина" и "Теория за Големия взрив" циментират Чък Лори
като страховит телевизионен фактор в Wаrner Вros,
който тепърва започва.
ЧЪК ЛОРИ
Да. Точно така!
От "Майк и Моли" до "Мама",
от "Младият Шелдън" до "Боб и Абишола".
- Текила? - Много.
И ти плати за тях.
Хит, след хит, след хит.
Това бе едно от най-успешните сътрудничества,
поне в моята кариера и тази на телевизията на Wаrner Вros.
Докато Чък Лори царува в комедията,
на върха на компанията предстои смяна на короната.
След 12 години начело на студиото,
Бари Майър и Алън Хорн се оттеглят.
Управлявайки кораба на студиото през бурните води на дигиталната ера,
Майър и Хорн се радват на период на развитие,
творчески и финансов бум на Wаrner Вros.
Предават факела на новия лидер през 2013 година,
който планира да изведе Wаrner Вros на фронта...
КЕВИН ЦУДЖИХАРА ИЗП. ДИРЕКТОР
...на войната между супергероите.
Кевин Цуджихара наистина искаше да разшири вселената на DC Comics.
Колкото е възможно по-бързо.
Защото по Mаrvel се снимаха няколко филма.
Новата ера на разширяване на DC започна по телевизията
от ветерана Грег Бърланти
със супергеройската поредица "Стрелата".
СТРЕЛАТА 2012-2020
Грег Бърланти промени курса на нашата компания и на DC
със "Стрелата", "Светкавицата" и "Легендите на утрешния ден".
После дойде "Супергърл".
Познат като "Вселената на Стрелата",
взаимосвързаният свят на Бърланти подхранва един ненаситен апетит.
Но Цуджихара има амбициозни планове да се конкурира с Mаrvel...
на големия екран...
ЧОВЕК ОТ СТОМАНА 2013
...с триумфалното завръщане на най-емблематичния супергерой.
Ще покажеш на хората на Земята идеал, към който да се стремят.
С течение на времето ще им помогнеш да постигнат чудеса.
"Човек от стомана" отбелязва официалното стартиране на разширената вселена на DC.
Ще поемеш на война?
БАТМАН СРЕЩУ СУПЕРМЕН
Това копеле започна войната.
От абсолютния сблъсък между супергерои...
ОТРЯД САМОУБИЙЦИ 2016
...до пъстра банда от суперзлодеи
DC променя света на комиксите.
Но един прохождащ режисьор
предстои да вдъхне нов живот на отдавна спящ герой.
Винаги сме искали да разбием стъкления таван в комиксите.
Усещаме, че тази, която може да го направи, е Жената-чудо.
Мисля, че бях на осем или девет, когато за първи път гледах "Жената-чудо".
ПАТИ ДЖЕНКИНС РЕЖИСЬОР
Бях привлечена като пеперуда към пламъка, към образа,
към символиката, към удоволствието.
Оттогава насам не загубих желанието си да разкажа една универсалната история,
която да привнесе красота в живота на хората и да ги вдъхнови.
След като заснех "Чудовище" и той имаше някакъв успех,
отидох в Wаrner Вros и казах: "Искам да режисирам 'Жената-чудо'".
С доживотна страст към героинята,
уникалната визия на Дженкинс за първия женски супергерой спечелва Wаrner Вros.
Но студиото поема амазонски риск
с режисьор без опит, който да ръководи екшън филм с голям бюджет.
Смяташе се, че филмите с женски супергерои не се получават,
и затова усещах напрежение всеки ден.
От друга страна, получих невероятен дар в лицето на Гал Гадот.
ЖЕНАТА-ЧУДО 2017
Когато се запознахме с Пати, това беше любов от пръв поглед.
ГАЛ ГАДОТ АКТРИСА, ЖЕНАТА-ЧУДО
От първия момент и двете искахме да разкажем една и съща история.
Не искахме да гледаме на Жената-чудо като на корав, непоколебим и студен герой.
Искахме тя да бъде истинска жена.
Каквито са жените.
- Трябва да помогнем на тези хора. - Трябва да изпълним мисията.
Какво? Да не правим нищо ли?
Не можем да спасим всички в тази война.
- Стив... - Не за това дойдохме тук.
Често филмите за супергерои се въртят около лошия човек.
"Жената-чудо" не се въртеше около лошия.
Той показва превръщането на Жената-чудо
в герой, нейното раждане в света.
- Огън! - Огън!
Затова се пишат комиксите за супергерои.
Какво бихте направили с голяма сила
и как можете да бъдете герой?
Изправих се.
ЛИНДА КАРТЪР АКТРИСА, "ЖЕНАТА-ЧУДО"
Стояхме пред местата си в киното
с Гал и дъщеря ми каза: "Мамо, никога не съм разбирала
защо хората са били толкова запленени от теб, докато не видях Гал".
Тя не е просто измислен герой.
Тя е нещо много повече.
Въздействието на "Жената-чудо" излиза далеч отвъд големия екран.
Превръща се в символ на овластяването на жените.
"Жената-чудо" на Пати Дженкинс отвори ново пространство,
особено за млади жени и момичета...
ЖАКЛИН СТЮАРД
...които да приемат себе си за силни.
ЖЕНАТА-ЧУДО СЕ ИЗПРАВЯ
"Жената-чудо" разруши клишето какво може да бъде един супергерой.
Но Wаrner Вros ще разшири границите още повече,
като посвети цял филм на един прословут злодей.
Не си падах много по комиксите. Харесвах филмите.
Определено обичам филмите на Крис Нолън,
но исках да профилирам един герой,
филм за един-единствен човек.
ЖОКЕРА 2019
Винаги съм обичал това, което героят на Жокера
олицетворява в комиксите и филмите.
Помислих си: "Човече, ако намерим някой страхотен актьор за тази роля,
можем да направил дълбочинен разрез на причините защо този човек е такъв".
Какво? Мислиш, че е смешно ли?
ИЗВИНЕТЕ МЕ ЗА СМЕХА БОЛЕСТ Е. ОБЪРНЕТЕ ОТЗАД
Беше труден за одобряване сценарий, защото това беше тежък филм.
Положителен образ на антигерой.
Развива се във вселената на DC.
Имало е Жокери.
Но това щеше да е различен Жокер, изигран от различен актьор.
Но студиото хареса сценария.
Всеки, който го прочете, каза:
"Леле, това може да стане нещо велико".
Така че рискувахме.
Само аз ли полудявам,
или целият свят става все по-луд?
Познавам много велики актьори,
но никой не е като Хоакин.
Той наистина потъна в образа
и се превърна в Артър/Жокера.
В една конкретна сцена
убива в метрото трима работещи на Уолстрийт
и трябва да тича до една порутена тоалетна,
за да скрие пистолета.
Хоакин попита нещо: "Защо Артър трябва крие пистолета?"
И аз казах: "Правилно, да не правим това.
Да направим нещо друго."
Двамата с него
стояхме в тази тоалетна 45 минути, мислейки какво друго можем да направим?
Казах му: "Имам страхотно ново парче от Хилдур",
който е нашият композитор.
Пуснах музиката, а Хоакин започна да се движи в ритъм.
Тогава той импровизира този великолепен танц.
Внезапно осъзнахме: "Това е сцената.
Това е моментът. Това е метаморфозата.
Тук той за пръв път усеща как Жокера излиза от него."
- Какво получаваш... - Не мисля така.
...когато изправиш психично болен самотник
срещу общество, което го изоставя и го третира като боклук?
- Повикай полицията, Джийн. - Ще ви кажа какво ще получите.
- Повикай полицията. - Получавате това, което заслужавате!
Новият филм за Жокера е от днес по кината
и предизвиква страх от насилие в реалния живот.
Това беше страшно време.
Америка се е променила, насилието с оръжие се е променило в последното десетилетие
и веднъж имаше стрелба по време на филм за Батман.
Не сме мислили, че филмът ще подбуди към насилие,
но никога не знаеш колко погрешно могат хората да изтълкуват изкуството,
затова взехме всяка възможна мярка това да не се случи.
Олекна ни, когато филмът излезе.
Хората го разбраха.
Разбраха, че насилието е разрушителна и вредна сила.
Смело отклонение от комиксовия жанр,
"Жокера" е приветстван като триумф.
Номиниран за 11 Оскара и спечелил два,
той става най-печелившият филм с рейтинг "R" за всички времена.
Горе ръцете.
ФАНТАСТИЧНИ ЖИВОТНИ КЪДЕ ДА ГИ НАМЕРИМ
Ню Йорк е много по-интересен, отколкото очаквах.
Наближавайки 2020 година...
LEGО БАТМАН: ФИЛМЪТ 2017
...пътят към боксофис-успеха е доминиран
от мегафранчайзите.
КОНГ: ОСТРОВЪТ НА ЧЕРЕПА 2017
За да намери хит с масова привлекателност извън света на серийните франчайзи,
Wаrner Вros привлича нов режисьор,
решен да окаже нов вид въздействие.
Фактът, че Wаrner Вros е извор на истории
не само за Америка, но и за света, е огромна отговорност.
ДЖОН М. ЧУ РЕЖИСЬОР
За мен е чест да бъда малко парче от тази история,
дори не мога да повярвам, че съм тук сега.
След поредица значими хитове
режисьорът Джон Чу е една от най-бързо изгряващите звезди в Холивуд.
Но след десетилетие в киното Чу осъзнава нещо,
което го изпраща в по-лична посока.
Чувах разни неща отвътре.
"Не може да наемеш този човек или тази двойка.
Не ги харесват зад граница", така че...
Осъзнах, че всичко това е назадничаво.
Ако искам да направя филм само с азиатски актьори,
аз съм един от малцината, които могат да го направят.
Тогава попаднах на "Луди богаташи".
Майка ми, сестра ми, братовчедка ми казаха: "Трябва да прочетеш тази книга".
Ела в Сингапур.
ЛУДИ БОГАТАШИ 2018
Мисля, че е време хората да видят красивата ми приятелка.
Това, което ме докосна, беше историята на Рейчъл Чу,
която е азиатска американка и отива за първи път в Азия.
Точно това изпитах, когато отидох в Хонг Конг.
Точно над това се фокусирах при Рейчъл Чу.
"Знам как да разкажа тази история."
Първоначално щеше да е независима продукция,
защото мислехме, че нито едно студио няма да подкрепи това нещо.
Тогава ни се обадиха от Wаrner Вros,
което изглеждаше като място, немислимо за филм като този.
Но те казаха: "Това е част от нашата традиция.
Студиото е създадено от имигранти.
Имаме традиция в разказването на истории
за различни култури и различни гледни точки."
СЕЛЕНА 1997
И моментално се включиха.
Три, две, едно, камера!
Бях много развълнувана не само от това да направя романтична комедия
като американка с азиатски корени...
КОНСТАНС У АКТРИСА
...но и да бъде за класовото разделение и борбите на идентичността.
За отношенията с родителите и за различията между поколенията.
Не си тръгвам, защото ме е страх,
или защото мисля, че не съм достатъчно добра.
Тръгвам си, защото за първи път в живота си знам,
че съм достатъчно добра.
Това е краят на филма.
Не е за това тя да спечели любовта му,
а за това тя да защити собствената си ценност.
И си мислехме да ползваме "Жълто" на Coldplаy.
От Wаrner Вros се притесняваха какво е посланието,
как ще го интерпретират хората.
А аз им казах:
"Искам да преформулирам тази дума
и тази песен може да направи".
И те ми се довериха.
Първоначално Coldplаy не ни позволиха да използваме песента,
затова им написах това писмо.
"Скъпи Крис, Гай, Джони и Уил,
знам, че е малко странно, но през целия си живот съм имал
сложна връзка с жълтия цвят.
От това, че бях унизяван с тази дума
в началното училище,
до това да гледам филми, в които страхливите хора са "жълтурки",
и тя винаги е носела негативен смисъл в живота ми.
Беше така, докато не чух песента ви.
За първи път в живота си
тя описваше цвета по най-красивия и магически начин, които съм чувал.
Цветът на звездите,
на кожата й, на любовта.
Това ще даде на цяло поколение азиатски американци и други хора
същата гордост, която усетих, когато чух песента ви.
Искам всички те да имат своя химн,
с който да се чувстват толкова красиви, колкото вашите думи и мелодия
ме накараха да се чувствам, когато имах нужда от това."
Няколко часа по-късно ми отговориха,
получихме правата и...
Написах го ей там в стаята за редактиране, на дивана.
Когато за първи път гледах "Луди богаташи" на кино...
КЕ ХУИ КУАН АКТЬОР
...се развълнувах много.
Когато започнах през 80-те,
имаше много малко възможности за азиатските актьори.
ДЯВОЛЧЕТАТА 1985
Постоянно гледах филми
и винаги си фантазирах и мечтаех
водещата роля
да бъде изиграна от азиатец, който да прилича на мен.
Когато за първи път изгледах "Луди богаташи" на кино,
светът за мен се промени.
Този филм бе причината да реша да се върна към актьорската игра
след 22-годишна пауза.
На филма дължа това второ действие в живота си.
И съм благодарен на Wаrner Вros,
че направи този филм, както и на всички, ангажирани в него.
Визията на Джон Чу за изцяло азиатска романтична комедия надхвърля очакванията
и се превръща се в един от най-големите филми за годината.
Но зад кулисите на студиото
предстои ново мегасливане.
След двугодишна битка с Министерството на правосъдието
телекомуникационният колос АT&T поема контрол над TimeWаrner
и наименува новата съвместна компания WаrnerMediа.
Студиото преминава през голямо преструктуриране
и в крайна сметка Ан Сарноф
става първата жена изпълнителен директор на Wаrner Вros.
Как да разказваме истории и да правим програми,
независимо дали става дума за филми, телевизия или игри...
АН САРНОФ ИЗП. ДИРЕКТОР
...които са от значение за следващото поколение?
Мисля, че това е голямото предизвикателство за всички нас в бизнеса.
За да привлече вниманието на новото поколение,
студиото рискува с авангардна визия
на една от най-емблематичните фигури в историята на музиката.
"Елвис" се различаваше от всяко филмово пътешествие, на което съм бил.
БАЗ ЛУРМАН РЕЖИСЬОР
Не мога да ви опиша колко хора ми казаха:
"Да, но как смяташ да намериш Елвис?"
Той не само има невероятно специфичен глас...
ЗАТВОРНИЧЕСКИ РОК 1957
...но е и един от най-красивите и привлекателни мъже,
раждали се на Земята.
И начинът, по който се движи.
Намирането на Остин Бътлър и процеса на кастинга...
ТЕСТ ПРЕД КАМЕРА НА ОСТИН БЪТЛЪР
Гледам го сега и си мисля:
"Не мисля, че аз намерих Остин.
Мисля, че Остин намери нас."
Всичко е наред, мамо.
Всичко е наред за теб.
Всичко е наред, мамо.
Роден е да изиграе тази роля.
Знаехме, че с Остин се ражда нова звезда.
С перфектния избор за Елвис
и Том Ханкс в ролята на скандалния полковник Том Паркър,
продукцията започва в Австралия през март 2020 година.
Снимахме филма
и правехме сцена, в която полковник Том Паркър
води Елвис през шоурума.
Напът съм да кажа: "Хайде да вкараме Том в сцената.
Том, прегледай тази идея."
Докато го правех, първият ми асистент каза:
"Том трябва да напусне снимките. Мисля, че е хванал оня грип."
Целият свят знае какво стана после, нали?
Бях в самолета
и получих съобщение.
"Поверително, Том Ханкс е положителен за CОVID."
"Медицинските лица са изработили протокол, които трябва да се спазва.
Семейство Ханкс ще бъдем тествани, наблюдавани и изолирани,
докато общественото здраве и безопасността го изискват."
"Добре, трябва да спрем. Какво ще правим?
Том добре ли е? Какво става?"
Ако това се превърне в пандемия,
няма начин САЩ да избегне
повече инфектирани в страната.
Последваха костюми за биологична защита, затваряне на площадки
и с филма се приключи.
Пандемията спира всички филмови продукции
и затваря киносалоните в цялата страна,
застрашавайки бъдещето на цялата филмова индустрия.
Имаше истинска загриженост, че големите вериги от киносалони
няма да оцелеят заради CОVID.
Това ще накара ли хората да не искат да ходят вече на кино?
Беше страшно.
И тук се намеси Wаrner Вros.
Казах: "Вижте, правя този филм за кината.
Трябва да видите Елвис-филма, Елвис-човека
и Елвис-изпълнителя на голям екран."
Остин Бътлър и Баз не напуснаха Австралия.
Те останаха там, изчакаха CОVID и направиха този филм,
спазвайки новосъздадените CОVID протоколи.
За мен това беше чудо.
ЕЛВИС 2022
Господин Пресли. Готов ли сте да полетите?
Готов съм.
Готов съм да полетя.
Филмът вкара хората в кината.
Той е един от най-успешните нови филми, пуснати след CОVID.
Основната ми мисъл при правенето на филм
е да накарам всякакви хора да дойдат да седнат в тъмна зала с непознати,
всички да бъдат обединени от това, което се случва на примигващия екран,
и за няколко кратки мига да не се чувстват самотни.
Всички се смеем заедно, всички плачем заедно,
всички сме разчуствани заедно, всички сме докоснати заедно.
Не сме сами.
Съществуват много начини, по които консумираме съдържание -
на малки екрани, на телевизионни екрани,
но когато отидеш на кино, всичко спира.
Една събота следобед, когато бях на 17 години...
ДЕЙВИД ЗАСЛАВ ИЗП. ДИРЕКТОР
...баща ми ме заведе на кино.
Светлините изгаснаха и пред нас имаше огромен екран,
започна "Бони и Клайд",
и всичко беше като магия.
За мен това бе началото на пътуването.
Хлапе, израснало в Бруклин,
вдъхновено от филмите на Wаrner Вros.
БУЛИТ
И ето ме тук, което за мен
е нещото, от което са направени мечтите.
Трудно е за вярване.
АT&T слива WаrnerMediа с Discovery
и създава медиен титан.
Discovery и WаrnerMediа на АT&T се сливат.
Шефът на Discovery Дейвид Заслав ще управлява новата компания.
Здравей, Wаrner Вros Discovery!
WАRNER ВRОS DISCОVERY ГЛАВНА КОНФЕРЕНТНА ЗАЛА
Предлагаха ли се и други имена?
Как се спряхте на "Wаrner Вros Discovery"?
Казах: "Трябва да използваме Wаrner Вros,
защото не искам корпоративно име.
'Wаrner Вros' олицетворява четиримата братя."
Сливането на Wаrner Вros с Discovery
става след две десетилетия придобивания,
ребрандиране и корпоративна нестабилност.
ТЕД ЛАСО 2020-
Този брак ражда богато медийно портфолио.
Заедно имаме шанс
да бъдем най-великата развлекателна компания в света.
АНИМАНИАЦИ 1993-1998, 2020-2023
Защото имаме най-много съдържание,
най-много платформи
и най-голямо глобално покритие от всяка друга медийна компания.
БАТМАН 2022
Когато помислите за огромното количество
интелектуална собственост в тази компания,
възможностите са много.
Задължително трябва
да правим заглавия, които отразяват света около нас.
Важно е кой разказва историите,
кой е зад кулисите.
Хората знаят, че талантът може да изскочи отвсякъде.
НАЧАЛНО УЧИЛИЩЕ "АБЪТ"
Нещата сега се случват така
и мисля, че Wаrner Вros върши добра работа.
Отваря се повече.
Смятаме, че е много важно да намираме режисьори и гласове...
ПАМ АБДИ ИЗП. ДИРЕКТОР
...които да разказват автентични и положителни истории,
какво означава да си на тяхно място или каква е тяхната култура.
Такива творци струват теглото си в злато.
Разказвачи, които разбират, че сме част от племе,
че сме част от колективното човечество.
Понякога не се ли чудиш дали си струва?
Това, за което се бориш.
Все едно ме питаш защо дишаме.
Ако спрем да дишаме, ще умрем.
Всеки от нас има своя съдба за добро или за зло.
Когато разкажеш страхотна история, можеш да промениш мнение.
Братята Уорнър са го разбирали,
Стив Рос го е разбирал.
Когато се замислите за Wаrner Вros днес,
компанията надгражда невероятния успех от последните 100 години.
Това, което започва като семеен бизнес,
се разраства в глобална развлекателна империя.
От създаването си насам студиото взема талантливи хора
и ги превръща в храбреци, звезди и визионери.
В замяна на това тези безстрашни гласове
отразяват и оформят нашата култура.
Мисля, че характерното за Wаrner Вros през последните 100 години
е склонността да се пресяга към звездите и да вярва на режисьорите.
Това е опасна история за този вестник.
Майната му, ще подкрепим момчетата.
КОРЕНИ
През десетилетията
разказвачите следват
пионерския дух на основателите.
Същата тази смелост ще вдъхнови и следващия век.
Правим го, защото това се очаква от нас.
Това е призвание.
Ти се отзова.
Да разказваш истории в свят,
който жадува за посоки и надежда,
е много по-важно сега, отколкото преди.
Едно от великите неща да бъдеш тук не е само наследството.
Не е това, което се е случило тук, кой е бил тук,
а кой е тук сега.
Всички сме се събрали по една и съща причина.
Да разказваме страхотни истории
и да оставим следа в света.
Обичаме работата си и имаме още истории за разказване.
Превод на субтитрите: Камен Велчев